Document ID: 32004D0591

ODLOČBA KOMISIJE
z dne 2. avgusta 2004
o spremembi Odločbe 97/467/ES zaradi vključitve obrata na Islandiji za meso gojene divjadi in obrata v Bocvani za meso ratitov na začasne sezname obratov v tretjih državah, iz katerih države članice dovolijo uvoz teh proizvodov
(notificirana pod dokumentarno številko K(2004) 2681)
(Besedilo velja za EGP)
(2004/591/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega porekla, ribiških proizvodov in živih školjk (1) in zlasti člena 2(4) Odločbe,
ob upoštevanju naslednjega:
(1)
Odločba Komisije 97/467/ES z dne 7. julija 1997 o sestavi začasnih seznamov obratov v tretjih državah, iz katerih države članice dovolijo uvoz kunčjega mesa in mesa gojene divjadi (2) opredeljuje začasne sezname obratov v tretjih državah, iz katerih države članice dovolijo uvoz mesa gojene divjadi, kunčjega mesa in mesa ratitov.
(2)
Islandija je predstavila ime enega od obratov, ki proizvaja meso gojene divjadi, za katerega pristojni organi potrjujejo, da ustreza pravilom Skupnosti.
(3)
Bocvana je predstavila ime enega od obratov, ki proizvaja meso ratitov, za katerega pristojni organi potrjujejo, da ustreza pravilom Skupnosti.
(4)
Torej je potrebno ta obrata vključiti v sezname opredeljene v Odločbi 97/467/ES.
(5)
Ker se inšpekcijski pregledi zadevnih obratov še niso izvedli, uvoženo blago ni upravičeno do zmanjšanega obsega fizičnih preverjanj na podlagi Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (3).
(6)
Odločbo 97/467/ES je zato potrebno skladno s tem spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Priloga I k Odločbi 97/467/ES se spremeni in dopolni v skladu s Prilogo I k tej Odločbi.
Člen 2
Priloga II k Odločbi 97/467/ES se spremeni in dopolni v skladu s Prilogo II k tej Odločbi.
Člen 3
Ta odločba začne veljati 17. avgusta 2004.
Člen 4
Ta odločba je naslovljena na države članice.
V Bruslju, 2. avgusta 2004

Labels: 17
0
3
6
18